ગાંધીનગરમાં નવા સચિવાલય સંકુલમાં દેખાયેલા દીપડાને આજે બપોરે ગાંધીનગરના (સોમવારે) પુનિતવનની પાછળ આવેલા ૨૫ થી ૩૦ ફૂટ મીટર લાંબા ગરનાળામાંથી સલામત રીતે પકડવામાં આવ્યો છે. વન વિભાગના નિષ્ણાંત કર્મચારીઓએ ટ્રાન્કવીલાઇઝ કરીને દીપડાને પહેલાં બેભાન કર્યો હતો અને પછી સલામત રીતે તેને પાંજરામાં ઇન્દ્રોડા પાર્ક લઇ જવામાં આવ્યો હતો. જ્યાં હવે દીપડો સંપૂર્ણ ભાનમાં અને તંદુરસ્ત હાલતમાં છે.